Treball amb filtres XML del LibreOffice

Aplicació
Contingut
Índex 🔎︎

# Quant als filtres XML

El LibreOffice emmagatzema els documents en format XML. Podeu crear filtres personalitzats que converteixen el format de fitxer XML natiu OpenDocument que utilitza el LibreOffice a un altre format. Aquests filtres es poden integrar al LibreOffice de manera transparent per a desar aquests formats i carregar-los sense problemes.

Per crear un filtre XML, heu d'entendre bé els conceptes XML i XSLT. Aquests conceptes no s'expliquen en aquesta ajuda.

Els filtres XML contenen fulls d'estil escrits en llenguatge XSLT. Els fulls d'estil defineixen la conversió del format de fitxer OpenDocument en un altre format XML mitjançant filtres d'exportació i d'importació. Hi ha tres tipus de filtres XML:

- Els filtres d'importació carreguen els fitxers XML externs i converteixen el format dels fitxers en format de fitxer OpenDocument XML. Després d'instal·lar el filtre d'importació, se n'afegeix el nom a la llista de tipus de fitxers al diàleg Obre del menú Fitxer.

- Els filtres d'exportació converteixen els fitxers OpenDocument XML i els desen en un format XML diferent. Després d'instal·lar un filtre d'exportació, se n'afegeix el nom a la llista de tipus de fitxers al diàleg d'exportació.

- Els filtres d'importació i d'exportació carreguen els fitxers OpenDocument XML i els desen en un format XML diferent. Després d'instal·lar aquests filtres, se n'afegeixen els noms a la llista de tipus de fitxers del diàleg Obre del menú Fitxer i del diàleg Anomena i desa del menú Fitxer.

Temes relacionats

Pàgines del World Wide Web Consortium sobre el llenguatge XSL (eXtensible Stylesheet Language)

Pàgines del World Wide Web Consortium relatives al llenguatge XML (llenguatge d'etiquetatge extensible, eXtensible Markup Language)

Formats de fitxer XML

Distribució de filtres XML

Creació i prova de filtres XML