Aplicació
Contingut
Índex 🔎︎

# Formatació de tipus

Des de l'explorador de la font de dades podeu copiar una taula arrossegant-la i deixant-la anar al contenidor de taules. El diàleg Formatació de tipus és la tercera finestra del diàleg Copia la taula.

## Quadre de llista

Llista els camps de dades que s'inclouran a la taula copiada.

## Informació sobre columnes

### Nom del camp

Mostra el nom del camp de dades seleccionat. Si ho voleu, podeu introduir un nom nou.

### Tipus del camp

Seleccioneu un tipus de camp.

### Longitud

Introduïu el nombre de caràcters per al camp de dades.

### Xifres decimals

Introduïu el nombre de xifres decimals per al camp de dades. Aquesta opció només està disponible per als camps de dades numèrics o decimals.

### Valor per defecte

Seleccioneu el valor per defecte per a un camp Sí/No.

## Reconeixement automàtic de tipus

El LibreOffice pot reconèixer automàticament els continguts dels camps quan copieu taules de la base de dades mitjançant el procés d'arrossegar i deixar anar.

### Línies (màx.):

Introduïu el nombre de línies que s'utilitzaran per al reconeixement automàtic de tipus.

### Automàtic

Habilita el reconeixement automàtic de tipus.